Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
“Na o Nthata go Feta tše?”
Lethabo Leo le Tlišwago ke go Phela Bophelo bjo Bonolo
GO TŠWA BOBOLOKELONG BJA RENA “Go Bolela ka Mafolofolo le ka Lethabo go Feta le ge e le Neng Pele”
Dihlatse tša Jehofa
Dilo tše di Lego Gona
Dikgatišo tše di Lego Gona
E BE e le mesong ya Labohlano la September 1922 gomme go šetše go thomile go fiša ge batho ba 8 000 ba tletše ka holong. Modulasetulo wa lenaneo o ile a tsebiša gore tiragalong yeo e bohlokwa motho yo mongwe le yo mongwe yo a nyakago go tšwa ka holong a ka na a tšwa, eupša o be a ka se dumelelwe go boela ka holong yeo.
Go ile gwa opelwa dikopelo nakong ya lenaneo la go bula leo le bitšwago “Tirelo ya go Tumiša Modimo” gomme ka morago Joseph F. Rutherford a ema sethaleng. Bontši bja batho bao ba bego ba le ka holong yeo ba be ba sa dudišege. Ba sego kae ba be ba ema-ema ka baka la phišo. Seboledi se ile sa ba kgopela gore ba dule fase gomme ba theetše. Ge polelo e thoma, ga go na motho yo a ilego a lemoga lešela le legolo leo le bego le phuthilwe ka bothakga ka godimo ga sethala.
Ka yona nako yeo, lešela leo le bego le phuthilwe ka bothakga ka godimo ga sethala la phurollwa ka tsela e kgahlišago ka pele ga batheetši. Le be le na le mantšu ao a rego: “Tsebatšang Kgoši le Mmušo!”
Ray Bopp o gopola ka gore: “Ge seo se direga, batheetši ba ile ba thaba kudu.” Anna Gardner o re “marulelo a ile a šikinyega ge batheetši ba opa magoswi.” Fred Twarosh o itše: “Batheetši ka moka ba ile ba emelela ka nako e tee.” Evangelos Scouffas o itše: “Go be go le bjalo ka ge eka matla a magolo a re emeledišitše ditulong tša rena gomme ra emelela mahlo a rena a tletše ka megokgo.”
^ ndzim. 14 Maswao ao ga go tsebje gore a kae. Go fihla le lehono, lefapha la rena leo le kgoboketšago dilo tša kgale ga se la hlwa le a hwetša.
Bao ba bego ba le gona kopanong yeo ba re lešela leo le legolo la mebala e meraro le ile la phuthologa ka tsela e kgahlišago kudu. Bogareng bja lona go be go na le seswantšho sa Jesu.
Dipolelo tša Phatlalatša di Ile tša Thuša go Tsebiša Batho ka Ditaba tše Dibotse Kua Ireland
“Ga go na Tsela Yeo e sa Sepelegego Goba e Telele”
Ntšha Moneelo wa go Thekga Modiro wa Rena wa Lefase ka Bophara